stanford-oval/wikipedia huggingface dataset:
ฟุตบอลทีมชาติลาว

ฟุตบอลทีมชาติลาว (ลาว: ທິມຊາດ ບານເຕະ ແຫ່ງຊາດ ລາວ; ฝรั่งเศส: Équipe du Laos de football) เป็นทีมฟุตบอลตัวแทนจากประเทศลาวในการแข่งขันฟุตบอลระหว่างประเทศ ดูแลโดยสหพันธ์ฟุตบอลแห่งชาติลาว โดยเป็นสมาชิกของเอเอฟซี ทีมชาติลาวยังไม่เคยประสบความสำเร็จการแข่งขันรายการใด และยังไม่เคยผ่านเข้าไปเล่นรายการสำคัญอย่างฟุตบอลโลก และเอเชียนคัพ ในระดับภูมิภาค ลาวเข้าร่วมฟุตบอลชิงแชมป์แห่งชาติอาเซียนทุกครั้งตั้งแต่ ค.ศ. 1996 แต่ยังไม่เคยผ่านรอบแบ่งกลุ่ม อย่างไรก็ตามใน ค.ศ. 2009 ทีมชาติลาวได้อันดับ 4 ในการแข่งขันฟุตบอลซีเกมส์ ครั้งที่ 25 ซึ่งลาวเป็นเจ้าภาพ
ประวัติ

รัฐบาลลาวก่อตั้งสหพันธ์ฟุตบอลแห่งชาติลาวขึ้นใน ค.ศ. 1951 เพื่อเผยแพร่และพัฒนากีฬาฟุตบอลในประเทศ ในช่วงเวลานั้น ชาติต่าง ๆ ในภูมิภาคเอเชียตะวันออกเฉียงใต้ยังไม่มีส่วนร่วมในรายการระดับนานาชาติที่สำคัญซึ่งเป็นผลมาจากสงครามโลก ลาวยังไม่เคยผ่านเข้ารอบสุดท้ายในการแข่งขันรายการสำคัญทั้งฟุตบอลโลก, เอเชียนคัพ และเอเชียนเกมส์ หลังจากต้องเผชิญกับความวุ่นวายทางการเมืองและสงครามกลางเมือง ลาวเริ่มหันมาพัฒนากีฬาฟุตบอลอย่างจริงจัง แต่เนื่องจากระบอบการปกครองแบบคอมมิวนิสต์และสภาพเศรษฐกิจจากสงคราม ทำให้การพัฒนาไม่ประสบความสำเร็จเท่าที่ควร
นับตั้งแต่สิ้นสุดสงคราม กีฬาฟุตบอลได้มีอิทธิพลอย่างสูงต่อวิถิชีวิตคนลาว ลาวเข้าร่วมรายการสำคัญครั้งแรกในซีเกมส์ 1995 และนับตั้งแต่นั้นลาวก็มีส่วนร่วมในฟุตบอลชิงแชมป์แห่งชาติอาเซียนทุกครั้ง แต่ยังไม่เคยผ่านรอบแบ่งกลุ่ม แม้จะเป็นทีมหน้าใหม่ในภูมิภาค และเสียเปรียบเรื่องรูปร่างเนื่องจากนักฟุตบอลลาวมีรูปร่างเล็กเมื่อเทียบกับชาติอื่น ๆ แต่ลาวก็สร้างทีมด้วยนักเตะที่มีความมุ่งมั่น ขยันฝึกซ้อม จนสามารถทำผลงานน่าประทับใจในการแข่งขันบางรายการ เช่น การเอาชนะมาเลเซียในกีฬาซีเกมส์ 1997 และยังมีการจัดตั้งการแข่งขันลีกซึ่งมีสโมสรกว่า 60 สโมสรเข้าร่วมทั่วประเทศ มีลีกสูงสุดในปัจจุบันคือลาวพรีเมียร์ลีก แต่ลาวยังขาดแคลนบุคลากรทางกีฬาที่มีความสามารถ นักฟุตบอลทีมชาติหลายคนเป็นเพียงมือสมัครเล่น แม้สโมสรชั้นนำส่วนมากจะมีนักเตะจากกระทรวง และข้าราชการในประเทศ
ในการแข่งขันเอเชียนคัพ 2004 รอบคัดเลือก ลาวเอาชนะบังคลาเทศ 2–1 และในฟุตบอลโลก 2006 รอบคัดเลือกรอบแรก ลาวได้สิทธิ์ผ่านเข้าสู่รอบที่สองหลังจากทีมชาติกวม และ เนปาลถอนตัวจากการแข่งขัน ก่อนจะแพ้ 6 นัดรวดในรอบที่สอง ลาวยังเข้ารอบคัดเลือกรอบที่สองในฟุตบอลโลก 2014 หลังจากเอาชนะกัมพูชาไปอย่างสนุกด้วยผลประตูรวมสองนัด 8–6 ก่อนจะเข้าไปแพ้จีนด้วยผลประตูรวมสองนัด 3–13 ตลอดทศวรรษที่ผ่านมา ลาวทำผลงานได้ดีและเป็นที่ยอมรับมากขึ้น โดยเอาชนะทีมอย่างกัมพูชา, บรูไน, ฟิลิปปินส์, สิงคโปร์ และมาเลเซีย ในรายการต่าง ๆ ลาวมีผลงานที่ดีขึ้นในรายการฟุตบอลชิงแชมป์แห่งชาติอาเซียน 2012 โดยเก็บได้ 1 คะแนนจากการเสมออินโดนีเซีย 2–2 ลาวมีส่วนร่วมในการแข่งขันระดับทวีปครั้งแรกใน ค.ศ. 2014 รายการเอเอฟซีแชลเลนจ์คัพ แม้จะตกรอบแบ่งกลุ่มแต่ก็เก็บได้หนึ่งคะแนนจากการเสมออัฟกานิสถาน
ใน ค.ศ. 2017 สมาพันธ์ฟุตบอลเอเชียทำการสอบสวนทีมชาติลาวรววมถึงสโมสรลาว โตโยต้า ซึ่งถูกกล่าวหาว่ามีส่วนเกี่ยวข้องกับการล็อกผลการแข่งขันในประเทศมาตั้งแต่ ค.ศ. 2014 เป็นผลให้ผู้เล่นหลายคนถูกสั่งห้ามเล่นฟุตบอลตลอดชีวิต ในจำนวนนี้มีผู้เล่นชื่อดังอย่าง คำแพง สายวุฒิ อดีตผู้เล่นหลายสโมสรในประเทศไทย, ไมตี สีหาลาด, วัฒนา เขียวดวงเดช และอดีตกัปตันทีมชาติลาวอย่าง ไสนโขนเวียง พมปัญญา
ลาวลงแข่งขันกระชับมิตร 2 นัดในเดือนพฤศจิกายน ค.ศ. 2024 โดยแพ้มาเลเซีย 1–3 ที่กรุงเทพมหานคร แต่สามารถยันเสมอทีมไทย 1–1 ในนัดต่อมา ในการแข่งขันฟุตบอลชิงแชมป์แห่งชาติอาเซียน 2024 กลุ่มบี ลาวแพ้เวียดนามในนัดแรก 1–4 และในนัดที่ 2 พวกเขาสามารถเสมออินโดนีเซียได้ 3–3 ตามด้วยเสมอฟิลิปปินส์ 1–1 ลาวตกรอบจากการแพ้พม่าในนัดสุดท้าย 2–3
สนามแข่งขัน

ทีมชาติลาวใช้สนามกีฬาแห่งชาติลาว หลัก 16 ตั้งอยู่ในกรุงเวียงจันทร์เป็นสนามหลัก
สถิติ > ฟุตบอลโลก

1930-1998 - ไม่ได้เข้าร่วม
2002-2026 - ไม่ผ่านรอบคัดเลือก
สถิติ > เอเชียนคัพ

1956-1996, 2007 - ไม่ได้เข้าร่วม
2000-2023 - ไม่ผ่านรอบคัดเลือก
สถิติ > ฟุตบอลชิงแชมป์แห่งชาติอาเซียน

1996-2004 - รอบแรก
2007 - รอบแรก หลังจากผ่านรอบคัดเลือก
2020 - รอบแรก
2022 - รอบแรก
2024 - รอบแรก
ผู้เล่น

รายชื่อผู้เล่น 29 คน สำหรับการแข่งขันกระชับมิตรกับ  มาเลเซีย และ  ไทย ระหว่างวันที่ 14 และ 17 พฤศจิกายน พ.ศ. 2567
จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 17 ตุลาคม พ.ศ. 2567 หลังแข่งขันกับ   เนปาล
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
|  | 1GK | แก้วอุดอน สุวันนะสังโส |  (2000-06-19) 19 มิถุนายน ค.ศ. 2000 (24 ปี) | 10 | 0 |  ลาว อาร์มี่ |
|  | 1GK | ไซสะหวาด สุวันนะโซก |  (1999-09-03) 3 กันยายน ค.ศ. 1999 (25 ปี) | 8 | 0 |  น้ำทา ยูไนเต็ด |
|  | 1GK | กอบ โลกพะทีบ |  (2006-05-08) 8 พฤษภาคม ค.ศ. 2006 (18 ปี) | 0 | 0 |  เฮซรา |
|  | 1GK | อนุลัก วิรัล |  (2001-02-15) 15 กุมภาพันธ์ ค.ศ. 2001 (23 ปี) | 0 | 0 |  ช้างน้อย |

|  | 2DF | อานันตะซา สีพงพัน |  (2004-11-09) 9 พฤศจิกายน ค.ศ. 2004 (20 ปี) | 14 | 0 |  เฮซรา |
|  | 2DF | พุดทะวง สังวิไล |  (2004-10-16) 16 ตุลาคม ค.ศ. 2004 (20 ปี) | 13 | 2 |  เฮซรา |
|  | 2DF | ซิดี พรมสะหวัน |  (2002-03-28) 28 มีนาคม ค.ศ. 2002 (22 ปี) | 4 | 0 |  เฮซรา |
|  | 2DF | เพ็ดดาวัน สมสะหนิด |  (2004-04-24) 24 เมษายน ค.ศ. 2004 (20 ปี) | 2 | 0 |  มาสเตอร์ |
|  | 2DF | พอนสัก สีสะหวาด |  (2004-10-04) 4 ตุลาคม ค.ศ. 2004 (20 ปี) | 0 | 0 |  ช้างน้อย |
|  | 2DF | จิตตะกอน วันนะจอน |  (2004-12-24) 24 ธันวาคม ค.ศ. 2004 (20 ปี) | 0 | 0 |  หลวงพระบาง |
|  | 2DF | ไสยะสิด สิงสะหว่าง |  (2000-12-13) 13 ธันวาคม ค.ศ. 2000 (24 ปี) | 0 | 0 |  น้ำทา ยูไนเต็ด |
|  | 2DF | แสงดาววี หันทะวง |  (1998-10-04) 4 ตุลาคม ค.ศ. 1998 (26 ปี) | 0 | 0 |  ช้างน้อย |
|  | 2DF | เฉลิมชัย พรมมะวง |  (2004-08-04) 4 สิงหาคม ค.ศ. 2004 (20 ปี) | 0 | 0 |  เฮซรา |
|  | 2DF | สมสะหวาด พิมโสพา |  (1997-05-25) 25 พฤษภาคม ค.ศ. 1997 (27 ปี) | 0 | 0 |  มาสเตอร์ |

|  | 3MF | พุดทะไซ โคจะเลิน |  (1995-12-29) 29 ธันวาคม ค.ศ. 1995 (29 ปี) | 25 | 2 |  ทัพหลวง ยูไนเต็ด |
|  | 3MF | พิทัก กองมาทิลาด |  (1996-08-06) 6 สิงหาคม ค.ศ. 1996 (28 ปี) | 15 | 5 |  ช้างน้อย |
|  | 3MF | จันทะวิไซ ขุนทุมพอน |  (2004-02-17) 17 กุมภาพันธ์ ค.ศ. 2004 (20 ปี) | 11 | 0 |  เฮซรา |
|  | 3MF | พุดทะลัก ทองสะนิด |  (2002-12-03) 3 ธันวาคม ค.ศ. 2002 (22 ปี) | 2 | 0 |  เฮซรา |
|  | 3MF | พูสมบูน ปันยาวง |  (2007-06-20) 20 มิถุนายน ค.ศ. 2007 (17 ปี) | 0 | 0 |  ลาว อาร์มี่ |
|  | 3MF | พูหลวง วินนะวง |  (2005-01-12) 12 มกราคม ค.ศ. 2005 (20 ปี) | 0 | 0 |  จำปาศักดิ์ |
|  | 3MF | อนุลัก ไซยะรัด |  (2003-10-05) 5 ตุลาคม ค.ศ. 2003 (21 ปี) | 0 | 0 |  น้ำทา ยูไนเต็ด |
|  | 3MF | ดาโมท ทองคำสะหวัด |  (2004-04-03) 3 เมษายน ค.ศ. 2004 (20 ปี) | 3 | 0 |  เฮซรา |
|  | 3MF | อานุสอน ไซปันยา |  (2002-12-16) 16 ธันวาคม ค.ศ. 2002 (22 ปี) | 9 | 0 |  ช้างน้อย |

|  | 4FW | บุญพะจัน บุญคง (กัปตันทีม) |  (2000-11-29) 29 พฤศจิกายน ค.ศ. 2000 (24 ปี) | 23 | 4 |  สวายเรียง |
|  | 4FW | โจนี่ แหวนปะเสิด |  (2002-11-27) 27 พฤศจิกายน ค.ศ. 2002 (22 ปี) | 13 | 1 |  เฮซรา |
|  | 4FW | กี้ดาวอน สุวันนี |  (1999-12-22) 22 ธันวาคม ค.ศ. 1999 (25 ปี) | 10 | 1 |  ช้างน้อย |
|  | 4FW | ปีเตอร์ พันทะวง |  (2006-02-15) 15 กุมภาพันธ์ ค.ศ. 2006 (18 ปี) | 0 | 0 |  เฮซรา |
|  | 4FW | สีสะหวาด ดาลาวง |  (1996-08-11) 11 สิงหาคม ค.ศ. 1996 (28 ปี) | 0 | 0 |  ลาว อาร์มี่ |
|  | 4FW | สุกพะจัน เลื่อนทะลา |  (2002-08-24) 24 สิงหาคม ค.ศ. 2002 (22 ปี) | 0 | 0 |  มาสเตอร์ |
ดูเพิ่ม

ฟุตบอลหญิงทีมชาติลาว
ฟุตซอลทีมชาติลาว
ฟุตบอลในประเทศลาว
แหล่งข้อมูลอื่น

Laos เก็บถาวร 2016-07-30 ที่ เวย์แบ็กแมชชีน at FIFA.com
Laos Football Fanclub
Lao Football's Forum
Laos 2012/13  เก็บถาวร 2014-03-18 ที่ เวย์แบ็กแมชชีน at FIFA.com
| ด ค กฟุตบอลทีมชาติของสมาพันธ์ฟุตบอลเอเชีย |
| --- | --- |
เอเชียนคัพ
เอเชียตะวันตก (WAFF):  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  โอมาน 
เอเชียกลาง (CAFA):  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อิหร่าน  อุซเบกิสถาน 
เอเชียใต้ (SAFF):  เนปาล  บังกลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
เอเชียตะวันออก (EAFF):  กวม  เกาหลีใต้  เกาหลีเหนือ  จีน  จีนไทเป  ญี่ปุ่น  มองโกเลีย  มาเก๊า  หมู่เกาะนอร์เทิร์นมาเรียนา1  ฮ่องกง 
เอเชียตะวันออกเฉียงใต้ (AFF):  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  ออสเตรเลีย  อินโดนีเซีย 
ทีมชาติที่ถูกยุบ:  มาลายา  เยเมนใต้  เวียดนามใต้  เวียดนามเหนือ 
ทีมชาติในอดีต:  อิสราเอล (ย้ายไปยูฟ่าในปี 1994)  คาซัคสถาน (ย้ายไปยูฟ่าในปี 2002)  นิวซีแลนด์ (ก่อตั้งโอเอฟซีในปี 1966) 
1 ไม่เป็นสมาชิกของฟีฟ่า
รายชื่อประเทศเรียงตามผลผลิตสังกะสี

การส่งออกสังกะสีทั่วโลก ในปี 2009
รายชื่อประเทศเรียงตามผลผลิตสังกะสี ในปี 2009
| ลำดับที่ |  ประเทศ  |  ผลผลิตสังกะสี (ตัน)  |
| --- | --- | --- |
| — | ผลผลิตทั่วโลก | 11,200,000 |
| 1 |  จีน | 3,100,000 |
| 2 |  เปรู | 1,509,129 |
| 3 |  ออสเตรเลีย | 1,290,000 |
| 4 |  สหรัฐ | 736,000 |
| 5 |  แคนาดา | 698,901 |
| 6 |  อินเดีย | 695,000 |
| 7 |  คาซัคสถาน | 480,000 |
| 8 |  โบลิเวีย | 421,721 |
| 9 |  เม็กซิโก | 390,000 |
| 10 |  ไอร์แลนด์ | 385,670 |
| 11 |  รัสเซีย | 225,000  |
| 12 |  สวีเดน | 192,538 |
| 13 |  บราซิล | 174,000 |
| 14 |  อิหร่าน | 160,000 |
| 15 |  โปแลนด์ | 100,000 |
| 16 |  โมร็อกโก | 98,000 |
| 17 |  ตุรกี | 76,000 |
| 18 |  มองโกเลีย | 72,000 |
| 19 |  เกาหลีเหนือ | 65,000 |
| 20 |  เวียดนาม | 45,000 |
| 21 |  นามิเบีย | 38,300 |
| 22 |  ฮอนดูรัส | 36,370 |
| 23 |  ไทย | 34,000 |
| 24 |  มาซิโดเนียเหนือ | 32,000 |
| 25 |  ฟินแลนด์ | 30,233 |
| 26 |  อาร์เจนตินา | 30,000 |
| 27 |  แอฟริกาใต้ | 28,159 |
| 28 |  ชิลี | 27,801 |
| 29 |  กรีซ | 18,126 |
| 30 |  สาธารณรัฐประชาธิปไตยคองโก | 16,000 |
| 31 |  บัลแกเรีย | 12,000 |
| 32 |  ฟิลิปปินส์ | 10,035 |
| 33 |  สเปน | 6,500 |
| 34 |  ซาอุดีอาระเบีย | 4,500 |
| 35 |  เกาหลีใต้ | 4,000 |
| 36 |  อาร์มีเนีย | 3,900 |
| 37 |  คอซอวอ | 3,690 |
| 38 |  บอสเนียและเฮอร์เซโกวีนา | 2,000 |
| 39 |  ลาว | 1,000 |
| 39 |  เซอร์เบีย | 1,000 |
| 41 |  โปรตุเกส | 501 |
| 42 |  พม่า | 45 |
ซาอุล อัลบาเรซ

นักมวยชาวเม็กซิโก
| ซาอุล อัลบาเรซ |
| --- | --- |
อัลบาเรซใน พ.ศ. 2560
เกิด: ซานโตส ซาอุล อัลบาเรซ บาร์รากัน 18 กรกฎาคม พ.ศ. 2533 (34 ปี) กวาดาลาฮารา ประเทศเม็กซิโก
สัญชาติ: เม็กซิโก
ชื่ออื่น: กาเนโล ("อบเชย") ไอ้หัวแดง (ในประเทศไทย)
สถิติ
น้ำหนัก:   เวลเตอร์เวท  ซูเปอร์เวลเตอร์เวท  มิดเดิลเวท  ซูเปอร์มิดเดิลเวท  ไลท์เฮฟวีเวท 
ส่วนสูง: 175 เซนติเมตร (5 ฟุต 9 นิ้ว)
ช่วงชก: 179 เซนติเมตร
เทรนเนอร์: {{{trainer}}}
รูปแบบการชก: ดั้งเดิม
 
สถิติขึ้นชก
ชกทั้งหมด: 61
ชนะ: 57
ชนะน็อก: 39
แพ้: 2
เสมอ: 2
 
ซาอุล อัลบาเรซ (สเปน: Saúl Álvarez) มีชื่อเต็มว่า ซานโตส ซาอุล อัลบาเรซ บาร์รากัน (Santos Saúl Álvarez Barragán) เป็นนักมวยสากลชาวเม็กซิโก ที่ครองแชมป์โลกได้ถึง 4 รุ่น และเป็นนักมวยสากลชาวเม็กซิโกคนแรกที่สามารถครองแชมป์โลกในรุ่นไลท์เฮฟวีเวท ปัจจุบัน​เป็นแชมป์โลก WBA, WBC, WBO,IBF และเดอะริง รุ่นซูเปอร์มิดเดิลเวท
แหล่งข้อมูลอื่น

สถิติการชก boxrec.com
รายชื่อปกรณัมชุด

การแสดงจุลอุปรากร “Das Rheingold” ซึ่งเป็นจุลอุปรากรแรกของอุปรากร “แหวนแห่งนิเบลุงเก็น” โดยริชาร์ด วากเนอร์ ในกรุงเทพมหานครใน ค.ศ. 2006
ปกรณัมชุด (อังกฤษ: literary cycles) คือกลุ่มปกรณัมหรือตำนานต่าง ๆ ที่เกี่ยวกับบุคคลใดบุคคลหนึ่งที่อาจจะเป็นบุคคลในตำนานหรือกึ่งบุคคลในประวัติศาสตร์ ปกรณัมชุดที่เกี่ยวกับประเทศใดประเทศหนึ่งบางครั้งก็เรียกว่า “เรื่อง” (matter) เช่นตำนานต่าง ๆ ที่เกี่ยวกับบริเตนก็เรียกว่า “เรื่องของบริเตน” ถ้าเป็นปกรณัมของบุคคลในจินตนาการบางครั้งก็จะเรียกว่า “ปกรณัมไมธอส” (mythos)
ตัวอย่างปกรณัมชุด

เรื่องของบริเตน (หรือ “ตำนานกษัตริย์อาเธอร์”) ซึ่งเป็นเรื่องราวต่าง ๆ ที่เกี่ยวข้องกับกษัตริย์อาเธอร์ และอัศวินโต๊ะกลม
เรื่องของฝรั่งเศส (หรือ “ตำนานคาโรแล็งเชียง”) ซึ่งเป็นเรื่องราวต่าง ๆ ที่เกี่ยวข้องกับชาร์เลอมาญและอัศวินพาลาดิน
เรื่องของโรม ซึ่งเป็นเรื่องราวต่าง ๆ ที่เกี่ยวข้องกับจูเลียส ซีซาร์และอเล็กซานเดอร์มหาราช
ปกรณัมเรย์นาร์ด (Reynard cycle) ซึ่งเป็นเรื่องราวต่าง ๆ ที่เกี่ยวข้องกับหมาป่าเจ้าเล่ห์เรย์นาร์ด
ปกรณัมมหากาพย์ (Epic Cycle) ซึ่งเป็นเรื่องราวต่าง ๆ ที่เกี่ยวข้องกับสงครามเมืองทรอย
ตำนานปรัมปราไอร์แลนด์ (Irish mythology) ที่ประกอบด้วย:
ตำนานปรัมปราเคลติค (Mythological Cycle) ซึ่งเป็นเรื่องราวต่าง ๆ ที่เกี่ยวข้องกับเทพเจ้าเคลต์ (Celtic pantheon)
ตำนานเฟเนียน (Fenian Cycle) ซึ่งเป็นเรื่องราวต่าง ๆ ที่เกี่ยวข้องกับฟิโอนน์ แม็ค คัมเฮลล์ (Fionn mac Cumhaill) และนักรบฟิอันนา (Fianna)
ตำนานอัลสเตอร์ (Ulster Cycle)  ซึ่งเป็นเรื่องราวต่าง ๆ ที่เกี่ยวข้องกับ Cú Chulainn และราชอาณาจักรอัลสเตอร์
ตำนานกษัตริย์ไอร์แลนด์ (Cycle of the Kings) ซึ่งเป็นเรื่องราวต่าง ๆ ที่เกี่ยวข้องกับกษัตริย์ไอร์แลนด์
ปกรณัมแหวนแห่งนิเบลุงเก็น (Der Ring des Nibelungen หรือ “ปกรณัมแหวน”)  ซึ่งเป็นเรื่องราวต่าง ๆ ที่เกี่ยวข้องกับเทพเจ้านอร์ส
ตำนานที่เขียนโดยคีตกวีและนักแสดงทรูบาดูร์ (Troubadour) แบร์นาร์ต โดริแยค (Bernart d'Auriac), เปอเรอ ซาลวัตจ์ (Pere Salvatge), โรเจียร์ที่ 3 แห่งฟัวซ์ (Roger Bernard III of Foix) และ ปีเตอร์ที่ 3 แห่งอารากอน (Peter III of Aragon) ที่แต่งเป็น “sirventes” ระหว่างฤดูร้อนของปี ค.ศ. 1285 ที่เกี่ยวกับสงครามครูเสดอารากอน
วรรณกรรมที่ญี่ปุ่นเรียกว่า “sekai” (世界, แปลว่า “โลก”) มีลักษณะที่คล้ายคลึงกับปกรณัมชุด โดยเฉพาะที่เกี่ยวกับ มินาโมโตะ โนะ โยชิซึเนะ และ โมโนกาตาริ (物語)
ดูเพิ่ม

ตำนาน
เจ้าจินดาวงศ์

| เจ้าจินดาวงศ์ |
| --- | --- |



นายกรัฐมนตรีลาว คนที่ 2
ดำรงตำแหน่ง 23 เมษายน ค.ศ. 1946 – 15 มีนาคม ค.ศ. 1947
กษัตริย์: สมเด็จพระเจ้าศรีสว่างวงศ์
ก่อนหน้า: พระยาคำม้าว วิไล
ถัดไป: เจ้าสุวรรณราช
 

 

ประสูติ: ค.ศ. 1900 อาณาจักรหลวงพระบาง อินโดจีนของฝรั่งเศส
สิ้นพระชนม์: 30 มีนาคม พ.ศ. 1951 (51 ปี) พระราชอาณาจักรลาว
ราชวงศ์: ล้านช้างร่มขาว
พระราชบิดา: เจ้ามหาอุปราชบุญคง
ศาสนา: พุทธเถรวาท
อาชีพ: ข้าราชการ นักการเมือง
เจ้าจินดาวงศ์ เป็นพระโอรสองค์ที่ 20 ในเจ้ามหาอุปราชบุญคง โดยประสูติแต่หม่อมธีร์ และเป็นพระอนุชาต่างพระมารดาของเจ้าเพชรราช รัตนวงศา, เจ้าสุวรรณภูมา และเจ้าสุภานุวงศ์ ในช่วงสงครามโลกครั้งที่สองพระองค์ถูกส่งไปอย่างลับ ๆ โดยสมเด็จพระเจ้าศรีสว่างวงศ์เพื่อจะเป็นตัวแทนของประเทศลาวกับกองกำลังสัมพันธมิตร เมื่อญี่ปุ่นยึดครองลาวและเมืองหลวงหลวงพระบางเมื่อวันที่ 7 เมษายน พ.ศ. 2488 หลังจากนั้นพระองค์ก็ได้ดำรงตำแหน่งเป็นนายกรัฐมนตรีลาวคนที่ 2
โซเฟีย
หนังสืออ่านเพิ่มเติม

Gigova, Irina (March 2011). "The City and the Nation: Sofia's Trajectory from Glory to Rubble in WWII". Journal of Urban History. 37 (2): 155–175. doi:10.1177/0096144210391612. S2CID 144022049.The 110 footnotes provide a guide to the literature on the city
"Sofia in Figures 2009" (PDF). Regional Statistical Office of Sofia. 2009. คลังข้อมูลเก่าเก็บจากแหล่งเดิม (PDF)เมื่อ 11 October 2011.
"Sofia — 130 Years Capital" (ภาษาบัลแกเรีย). คลังข้อมูลเก่าเก็บจากแหล่งเดิมเมื่อ 28 January 2011.
แหล่งข้อมูลอื่น

เว็บไซต์ทางการ
Online guide to Sofia
Official Site of Sofia Public Transport เก็บถาวร 2010-05-25 ที่ เวย์แบ็กแมชชีน
โซเฟีย ที่เว็บไซต์ Curlie
Archival images of Sofia
Sofia by Night Light: A Photographic Exhibition
Virtual Guide to Ancient Serdica
More than 25 live webcams from Sofia
Pictures from Vitosha mountain
เจิ่น มิญ เวือง

เจิ่น มิญ เวือง (เวียดนาม: Trần Minh Vương; เกิดวันที่ 28 มีนาคม พ.ศ. 2538) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองกลางตัวรุกให้กับสโมสรฮหว่างอัญซาลายในวีลีก 1 และทีมชาติเวียดนาม
ครั้งหนึ่งเขาเคยเป็นหนึ่งในนักเตะเวียดนามอายุน้อยไม่กี่คนที่ได้รับการยกย่องอย่างสูงในเรื่องของการคิดเชิงกลยุทธ์และเทคนิค โดยเฉพาะความสามารถในการยิงไกลและฟรีคิก
อาชีพ > อาชีพสโมสร > ฮหว่างอัญซาลาย

ในปี 2550 มิญ เวือง มาที่ห่ามส่ง (Hàm Rồng) เพื่อทดสอบความสามารถเข้าสถาบันฮหว่างอัญซาลาย
ในเดือนเมษายน ปี 2556 ผู้ฝึกชเว ยุน กย็อม บรรจุชื่อเขาอยู่ในรายชื่อทีมฮหว่างอัญซาลายที่แข่งขันในวีลีก ถือเป็นจุดเปลี่ยนใหม่ในเส้นทางอาชีพของเขา ในวีลีก 2557 เขาได้รับตำแหน่งผู้เล่นอายุน้อยที่ดีที่สุดในการแข่งขันครั้งนั้น
ในเดือนมีนาคม พ.ศ. 2567 หลังจากที่เหงียน ต๊วน อัญ ออกจากฮหว่างอัญซาลาย เจิ่น มิญ เวือง ก็กลายเป็นกัปตันทีมหลังจากเล่นให้กับสโมสรในวีลีกมา 11 ปี
อาชีพ > อาชีพระดับนานาชาติ

ในปี 2560 มิญ เวือง มีชื่อติดทีมชาติเวียดนามเป็นครั้งแรกเพื่อเตรียมพร้อมสำหรับการแข่งขันกับทีมชาติอัฟกานิสถานในรอบคัดเลือกเอเชียนคัพ 2019
วันที่ 15 มิถุนายน พ.ศ. 2564 ในการแข่งขันกับสหรัฐอาหรับเอมิเรตส์ในรอบที่สองของฟุตบอลโลกปี 2022 รอบคัดเลือก มิญ เวือง ลงสนามในช่วง 30 นาทีสุดท้ายของการแข่งขัน และยิงประตูและแอสซิสต์ได้
เกียรติประวัติ > ฮหว่างอัญซาลาย

เวียดนามเนชันแนลคัพ: อันดับที่ 3 2557, 2565
เกียรติประวัติ > เวียดนาม

คิงส์คัพ: รองชนะเลิศ 2562
เกียรติประวัติ > เวียดนาม > เวียดนาม อายุไม่เกิน 23 ปี

วีเอฟเอฟ คัพ: 2561
เกียรติประวัติ > เวียดนาม > เวียดนาม อายุไม่เกิน 19 ปี

ฟุตบอลอาเซียนชิงแชมป์เยาวชนอายุไม่เกิน 19 ปี: รองชนะเลิศ 2557
เกียรติประวัติ > บุคคล

ผู้เล่นดาวรุ่งยอดเยี่ยมของวีลีก 1: 2556, 2557
วีลีก XI ยอดเยี่ยม: 2562
ถนนหมายเลข 56 (ประเทศกัมพูชา)

| ถนนหมายเลข 56 shield ถนนหมายเลข 56 |
| --- | --- |

ข้อมูลของเส้นทาง
ความยาว: 124 กิโลเมตร (77 ไมล์)
ทางแยกที่สำคัญ
ปลายทางทิศตะวันตกเฉียงใต้:  NH6 ท.ศรีโสภณ จ.บันทายมีชัย
ปลายทางทิศตะวันออกเฉียงเหนือ:  NR68 ท.สำโรง จ.อุดรมีชัย
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ถนนหมายเลข 56 เป็นถนนแห่งชาติของกัมพูชา เชื่อมต่อระหว่างเทศบาลศรีโสภณ จังหวัดบันทายมีชัย กับเทศบาลสำโรง จังหวัดอุดรมีชัย ระยะทางประมาณ 124 กิโลเมตร (77 ไมล์)
ประวัติ

ถนนหมายเลข 56 เป็นถนนสายหลักระดับจังหวัดที่ทอดผ่าน 2 จังหวัด คือ จังหวัดบันทายมีชัยและจังหวัดอุดรมีชัย ทางทิศตะวันตกเฉียงเหนือของกัมพูชา นอกจากนี้ยังเชื่อมโยงกับจังหวัดทางตะวันออกเฉียงเหนือของประเทศไทย จังหวัดบันทายมีชัยและอุดรมีชัยเป็นจังหวัดที่ยากจนที่สุดแห่งหนึ่งของกัมพูชา และมีระดับความยากจนสูง จังหวัดทั้งสองมีศักยภาพสูงในการพัฒนาการเกษตร (ปลูกข้าว ผัก และผลไม้) แต่โครงสร้างพื้นฐานด้านถนนที่มีอยู่ไม่เพียงพอต่อการพัฒนาชนบทอย่างยั่งยืน  อย่างไรก็ตาม ตั้งแต่ปี พ.ศ. 2549 เป็นต้นมา พื้นที่ดังกล่าวมีการทำเกษตรพันธสัญญาจากประเทศไทยเพิ่มขึ้นอย่างค่อยเป็นค่อยไป
ในวันที่ 7 มิถุนายน พ.ศ. 2555 รัฐบาลกัมพูชาได้ปรับปรุงถนนหมายเลข 56 ภายใต้การสนับสนุนเงินกู้ต่างประเทศจากประเทศเกาหลีใต้ และธนาคารพัฒนาเอเชีย วงเงินจำนวน 49 ล้านเหรียญสหรัฐ โดยมาจากประเทศเกาหลีใต้ 29 ล้านเหรียญสหรัฐ จากธนาคารพัฒนาเอเชีย 12 ล้านเหรียญสหรัฐ และจากกองทุนร่วมของรัฐบาลกัมพูชา 7 ล้านเหรียญสหรัฐ
รายละเอียดของเส้นทาง

ถนนหมายเลข 67 ตัดผ่านพื้นที่ 2 จังหวัด 5 อำเภอ 9 ตำบล 33 หมู่บ้าน เริ่มต้นจากพื้นที่เทศบาลศรีโสภณ ในจังหวัดบันทายมีชัย ขึ้นมาทางเหนือผ่านมายังอำเภอสวายเจก ผ่านอำเภอถมอปวก จากนั้นผ่านเข้าสู่จังหวัดอุดรมีชัย ในเขตอำเภอบ็อนเตียย์อ็อมปึล และสิ้นสุดที่เทศบาลสำโรง ระยะทาง 124 กิโลเมตร (77 ไมล์)
ไชนาแอร์ไลน์

สำหรับสายการบินของสาธารณรัฐประชาชนจีน ดูที่ แอร์ไชนา
ไชนาแอร์ไลน์ (จีน: 中華航空公司; พินอิน: Zhōnghuá Hángkōng gōngsī) เป็นสายการบินประจำชาติสาธารณรัฐจีน (ไต้หวัน) ที่มีฐานบินหลักอยู่ที่ท่าอากาศยานนานาชาติไต้หวันเถา-ยฺเหวียน และมีสำนักงานใหญ่ที่เขตต้าหยวน เทศมณฑลเถา-ยฺเหวียน สายการบินให้บริการเี่ยวบินสู่จุดหมายปลายทางทั้งในทวีปเอเชีย ยุโรป อเมริกาเหนือ และโอเชียเนีย โดยเฉพาะการเปิดเส้นทางระหว่างไต้หวันกับจีนแผ่นดินใหญ่ซึ่งเริ่มให้บริการเมื่อเดือนกรกฎาคม ค.ศ. 2008 จุดหมายที่สำคัญคือเมืองเซี่ยงไฮ้ กวางโจว ปักกิ่ง และฮ่องกง
คู่แข่งที่สำคัญของไชนาแอร์ไลน์ คือสายการบินอีวีเอแอร์ซึ่งเป็นสายการบินเอกชนของไต้หวัน ในเครือเอเวอร์กรีน
จุดหมายปลายทาง

บทความหลัก: จุดหมายปลายทางของไชนาแอร์ไลน์
จุดหมายปลายทาง > ข้อตกลงการบินร่วม

ไชนาแอร์ไลน์ได้ทำข้อตกลงการบินร่วมกับสายการบินดังต่อไปนี้:
แอร์ยูโรปา
แอร์ฟรานซ์
บางกอกแอร์เวย์ส
บริติชแอร์เวย์
ไชนาอีสเทิร์นแอร์ไลน์
ไชนาเซาเทิร์นแอร์ไลน์
เช็กแอร์ไลน์
เดลตาแอร์ไลน์
การูดาอินโดนีเซีย
ฮาวาเอียนแอร์ไลน์
อิตาแอร์เวย์
เจแปนแอร์ไลน์
เคแอลเอ็ม
โคเรียนแอร์
มาเลเซียแอร์ไลน์
ฟิลิปปินส์แอร์ไลน์
ควอนตัส
รอยัลบรูไนแอร์ไลน์
ช่างไห่แอร์ไลน์
เวียดนามแอร์ไลน์
เวสต์เจ็ต
เซี่ยเหมินแอร์
ฝูงบิน > ฝูงบินปัจจุบัน

ณ เดือนมิถุนายน ค.ศ. 2024 ไชนาแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร>  C | ผู้โดยสาร>  W | ผู้โดยสาร>  S | ผู้โดยสาร>  Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ321นีโอ | 12 | 13 | 12 | — | — | 168 | 180 | สั่งซื้อ 11 ลำและเช่า 14 ลำพร้อม 5 ตัวเลือก ส่งมอบจนถึงปีค.ศ. 2026 ทดแทน แอร์บัส เอ330-300 และโบอิง 737-800. |
| แอร์บัส เอ330-300 | 17 | — | 36 | — | — | 277 | 313 | จะทดแทนด้วยแอร์บัส เอ321นีโอและโบอิง 787 |
| แอร์บัส เอ330-300 | 17 | — | 30 | — | — | 277 | 307 | จะทดแทนด้วยแอร์บัส เอ321นีโอและโบอิง 787 |
| แอร์บัส เอ350-900 | 15 | — | 32 | 31 | 36 | 207 | 306 | หนึ่งลำที่เช่าใช้การจัดเรียงเดิมจากเอสเอเอส |
| แอร์บัส เอ350-900 | 15 | — | 40 | 32 | — | 228 | 300 | หนึ่งลำที่เช่าใช้การจัดเรียงเดิมจากเอสเอเอส |
| โบอิง 737-800 | 10 | — | 8 | — | — | 150 | 158 | ทั้งหมดจะปลดประจำการและจะทดแทนด้วยแอร์บัส เอ321นีโอ |
| โบอิง 737-800 | 10 | — | 8 | — | — | 153 | 161 | ทั้งหมดจะปลดประจำการและจะทดแทนด้วยแอร์บัส เอ321นีโอ |
| โบอิง 777-300อีอาร์ | 10 | — | 40 | 62 | 30 | 226 | 358 |  |
| โบอิง 787-9 | — | 18 | รอประกาศ | รอประกาศ | รอประกาศ | รอประกาศ | รอประกาศ | เดิมสั่งซื้อ 16 ลำพร้อมแปดตัวเลือก 6 คำสั่งซื้อเปลี่ยนเป็นรุ่น 787-10 ส่งมอบตั้งแต่ปีค.ศ. 2025 ถึง 2028 ทดแทนแอร์บัส เอ330-300 |
| โบอิง 787-10 | — | 6 | รอประกาศ | รอประกาศ | รอประกาศ | รอประกาศ | รอประกาศ | เดิมสั่งซื้อ 16 ลำพร้อมแปดตัวเลือก 6 คำสั่งซื้อเปลี่ยนเป็นรุ่น 787-10 ส่งมอบตั้งแต่ปีค.ศ. 2025 ถึง 2028 ทดแทนแอร์บัส เอ330-300 |
ฝูงบินของไชนาแอร์ไลน์คาร์โก
| โบอิง 747-400F | 11 | — | สินค้า | สินค้า | สินค้า | สินค้า | สินค้า |  |
| โบอิง 777F | 7 | 3 | สินค้า | สินค้า | สินค้า | สินค้า | สินค้า | เดิมสั่งซื้อสามลำพร้อมสามตัวเลือก ต่อมายืนยันตัวเลือก สั่งซื้อเพิ่มเติมสี่ลำในเดือนมกราคม ค.ศ. 2022 ส่งมอบตั้งแต่ปีค.ศ. 2020 ถึง 2024 |
| รวม | 82 | 40 |  |  |  |  |  |  |
ไชนาแอร์ไลน์มีอายุฝูงบินเฉลี่ย 10 ปี
แหล่งข้อมูลอื่น

ไชนาแอร์ไลน์ เก็บถาวร 2010-03-05 ที่ เวย์แบ็กแมชชีน (ไทย)
ไชนาแอร์ไลน์ (อังกฤษ)
แอร์บัส เอ321นีโอในลวดลายพิเศษโปเกมอน
แอร์บัส เอ350-900 ของไชนาแอร์ไลน์
โบอิง 737-800 ของไชนาแอร์ไลน์
โบอิง 747-400F ของไชนาแอร์ไลน์คาร์โก
มาดากัสการ์แอร์ไลน์

มาดากัสการ์แอร์ไลน์ (อังกฤษ: Madgascar Airlines) หรือชื่อเดิม แอร์มาดากัสการ์ เป็นสายการบินประจำชาติของประเทศมาดากัสการ์ โดยมีฐานการบินหลักที่ท่าอากาศยานนานาชาติไอวาโตในอันตานานารีโว สายการบินให้บริการเที่ยวบินสู่ 4 จุดหมายปลายทางภายในประเทศ มาดากัสการ์แอร์ไลน์ก่อตั้งในวันที่ 1 มกราคม ค.ศ. 1962 และเริ่มให้บริการเที่ยวบินในวันที่ 14 ตุลาคม ภายใต้ชื่อแมดแอร์
ประวัติ > การเป็นบริษัทเอกชน

ในช่วงราวปี ค.ศ. 2001 ธุรกิจของสายการบินมีปัญหา ทั้งจำนวนผู้โดยสารและปริมาณสินค้าขนส่งลดลงเป็นอย่างมาก ส่งผลต่อรายได้ของสายการบินที่ลดลงมากตามไปด้วย (แต่ส่วนหนึ่งก็เป็นผลมาจากปัญหาทางการเมืองภายในประเทศมาดากัสการ์เองด้วย) ในปี ค.ศ. 2002 แอร์มาดากัสการ์ได้ขอความช่วยเหลือจาก ลุฟท์ฮันซ่า คอนเซาท์ติ้งในเครือลุฟท์ฮันซ่า ในการปรับปรุงกิจการให้สามารถทำกำไรได้ดีขึ้น รวมถึงเพื่อรองรับแผนการขายกิจการสายการบินแอร์มาดากัสการ์ให้กับเอกชนที่อาจจะเกิดขึ้น แต่ในปี 1999 แนผารขายกิจการให้กับเอกชนผ่าานแอร์ฟรานซ์ก็ถูกยกเลิกเมื่อธนาคารกลางมาดากัสการ์ผิดนัดชำระค่าโบอิง 747 ของสายการบินกับธนาคารเอซิม ทำให้แอร์มาดากัสการ์ยังคงเป็นของรัฐบาลมาดากัสการ์ตามเดิม
ประวัติ > มาดากัสการ์แอร์ไลน์

ในเดือนพฤศจิกายน ค.ศ. 2023 การดำเนินการของแอร์มาดากัสการ์และซาราเดียถูกควบคุมโดยมาดากัสการ์แอร์ไลน์ ที่ซึ่งได้ใบรับรองผู้ดำเนินการเดินอากาศในขั้นตอนการปรับโครงสร้างกิจการของสองสายการบินที่ประกาศล้มละลาย จากแผนปรับโครงสร้าง ทำให้สายการบินต้องระงับเที่ยวบินระหว่างประเทศชั่วคราว ตั้งแต่เดือนพฤศจิกายน ค.ศ. 2023 และยกเลิกคำสั่งซื้อสำหรับเอ็มบราเออร์ อี190-อี2 ทั้งหมด
กิจการองค์กร > สำนักงานใหญ่

มาดากัสการ์แอร์ไลน์มีสำนักงานใหญ่ในอันตานานารีโว เมืองหลวงของประเทศมาดากัสการ์
กิจการองค์กร > บริษัทลูก > ซาราเดีย

ซาราเดียเป็นสายการบินลูกของแอร์มาดากัสการ์ โดยจะดำเนินการเที่ยวบินภายในประเทศมาดากัาการ์ด้วยเครื่องบินเอทีอาร์ 72 ที่โอนย้ายมาจากสายการบินแม่ ซาราเดียเริ่มให้บริการเที่ยวบินแรกในวันที่ 2 กรกฎาคม ค.ศ. 2018 ก่อนที่จะถูกควบคุมกิจการการบินโดยมาดากัสการ์แอร์ไลน์ทั้งหมด
กิจการองค์กร > ผลประกอบการ

ผลประกอบการของแอร์มาดากัสการ์ ในช่วงปี 2016-2018 มีดังนี้:
|  | 2016 | 2017 | 2018 |
| --- | --- | --- | --- |
รายได้ (ล้านอารีอารี): 
กำไร/ขาดทุน สุทธิ (ล้านอารีอารี): loss
| จำนวนพนักงาน (ณ สิ้นปี) | 1,017 | 928 | 812 |
| จำนวนผู้โดยสาร (พันคน) | 437 | 488 | 479 |
| อัตราการบรรทุกผู้โดยสาร (%) | 63.9 | 66.3 | 61 |
| จำนวนอากาศยาน (ณ สิ้นปี) | 7 | 6 | 10 |
หมายเหตุ/อ้างอิง:
จุดหมายปลายทาง

บทความหลัก: จุดหมายปลายทางของมาดากัสการ์แอร์ไลน์
จุดหมายปลายทาง > ข้อตกลงการบินร่วม

มาดากัสการ์แอร์ไลน์มีข้อตกลงการบินร่วมกับสายการบินดังต่อไปนี้:
แอโรสทราล
แอร์มอริเชียส
คอร์แซร์อินเตอร์แนชนัล
ฝูงบิน > ฝูงบินปัจจุบัน

ณ เดือนธันวาคม ค.ศ. 2024 มาดากัสการ์แอร์ไลน์มีเครื่องบินประจำการอยู่ในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| เอทีอาร์ 72-500 | 2 | 1 | 70 | ทั้งหมดจดทะเบียนและดำเนินการภายใต้ซาราเดีย |
| เอทีอาร์ 72-600 | 1 | — | 70 | ทั้งหมดจดทะเบียนและดำเนินการภายใต้ซาราเดีย |
| เดอ ฮาวิลแลนด์ แคนาดา ดีเอชซี-6 ทวินออตเตอร์ | 1 | — | 19 |  |
| รวม | 4 | 1 |  |  |
มาดากัสการ์แอร์ไลน์มีอายุฝูงบินเฉลี่ย 16.1 ปี